พอดีว่ามีสีน่ำตาลออกจากช่องคลอดค่ะ มีพสพเมื่อ28ธ.ค (หลั่งนอก) แล้วปจดยังไม่มาอาทิตย์กว่าๆแล้วค่ะ เมื่อวันที่1ม.ค มีสีน้ำตาลเข้มเปื้อนกกน. ไม่เยอะไม่น้อย เป็นมา5วันจนถึงปัจจุบันค่ะ แล้ววันที่5ม.ค ตรวจแล้วก็ขึ้นขีดเดียวค่ะ อยากทราบว่าที่ออกมาคืออะไรคะ เลือดล้างหน้าเด็กรึป่าวหรือแค่เป็นเลือดตกค้างคะ (ปจด ไม่ปกติค่ะ)
สวัสดีค่ะAxxอาการมีสารคัดหลั่งสีน้ำตาลออกจากช่องคลอด แต่ประจำเดือนยังไม่มาตามกำหนดนั้น อาจเกิดจาก ผลข้างเคียงจากการใช้ยาคุมกำเนิดประเภทใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลตรงช่องคลอดหรือปากมดลูกประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ควรตรวจยืนยันให้แน่ชัดด้วยชุดตรวจครรภ์ทางปัสสาวะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไปส่วนเรื่องของเลือดล้างหน้าเด็กนั้น มักเกิดที่ประมาณ 2 สัปดาห์หลังมีการปฏิสนธิ แต่บอกไม่ได้จากประวัติ และไม่ใช่ภาวะที่ใช้บ่งบอกการตั้งครรภ์ จะต้องยืนยันด้วยชุดตรวจครรภ์ดังกล่าวไป